Wani magidanci ya mutu yayin da yake zina da wata mata a Otel - ISYAKU.COM Wani magidanci ya mutu yayin da yake zina da wata mata a Otel - ISYAKU.COM
Home > LABARI > Wani magidanci ya mutu yayin da yake zina da wata mata a Otel
Rundunar 'yan sandan jihar Delta a ranar Juma'a sun tabbatar da mutuwar wani mutum a wani otal dake yankin Ibusa. Kakakin 'yan sandan hukumar, DSP Onome Onovwakpoyeya ta sanar da manema labarai a garin Asaba cewa lamarin ya faru ne a Alhamis.
Tace hukumar otal din ne suka kai wa 'yan sandan yankin Ibusa din rahoto. Onovwakpoyeya tace: "mun samu rahoton aukuwar lamarin kuma jami'anmu sun je inda abun ya faru tare da dauke gawar.
A halin yanzu mun fara bincike a kan lamarin." Majiyoyi sun bayyana cewa ana zargin mutumin ya mutu ne bayan ya dau karuwa wacce ya kwanta da ita. Mamacin mai shekaru 55 har zuwa mutuwar shi direban mota ne. "Mutumin yana da aure kuma yana zaune da iyalanshi a Ibusa.
A ranar da abun ya faru, yaje otal din da wata mata mahaifiyar yara uku. "Matar ta fita daga dakin daga baya inda ta sanar da hukumar otal din da su duba mutumin don bashi da lafiya.
A nan ne kuwa aka gano mutumin baya motsi wanda hakan yasa aka kira hukuma," daya daga cikin majiyar ta sanar. Majiyar da ta nemi a sunanta ta bayyana cewa matar ta gudu bayan fita daga otal din amma 'yan sanda sun kama ta daga baya.
Item Reviewed: Wani magidanci ya mutu yayin da yake zina da wata mata a Otel Rating: 5 Reviewed By: -